  Туспуктэм: vk.com (Николай Швецов) Наталия Сильвестрова Ижкарысь искусствоосъя М. И. Глинка нимо 3 номеро нылпи школалэсь юртсэ 2024-тӥ арын пуктыса быдтозы. Ужъёсты «Образование» йӧскалык ӵектос улсын быдэсто. Пуктӥськонлэсь мынэмзэ кар думаын «Огъя Россия» фракцилэн кивалтӥсез Николай Швецов но кар тӧролэсь ужъёссэ быдэсъясь Владимир Гуляев эскеризы. « Туннэ нуналлы укноосысь утӥсь экранъёсты утялтӥзы, мурӝол этажын висъетъёс лэсьтӥзы, пырон тамбурлэсь но электрощитовойлэсь борддоръёссэс ӝутӥзы. Ву гумыосты но тӧлатон сӧзнэтъёсты, зор ву нуон сӧзнэтэз но канализациез эскеризы » Николай Швецов, Ижкар думаын «Огъя Россия» фракцилэн кивалтӥсез Ужъёс графикъя мыно, юртэз электрокужым сётон вотэсэ ялан схемая итӥзы, счётчикъёс пуктӥзы, тӧлатон тӥрлыкъёсты, шуныт но ву сётон сӧзнэтъёсы али лэсьто. Тодэ вайытом, школалэсь ньыль этажъем юртсэ Кунгурцев нимо урамын 2013-тӥ арын пуктыны кутскизы, но ужъёсты дугдытӥзы. 2023-тӥ арын подрядъя ужасьёсын выль огкыл кутӥзы, пуктӥськон азьланьтӥськиз. Ватсалом, Ижкарысь Берш нимо ураме школа пуктонэз 2025-тӥ арлы выжтӥзы. Тегъёс: искусствоосъянылпишкола школаос нылпиос лэсьтӥськон Ижкар Удмуртия  